На Морави два бела дућана
На Морави два бела дућана,
Пред дућаном лепи Пера седи,
Подрезује перје пауново,
Посече по десници руци:
„Сине Перо, боли л” тебе рука?”
„Мајко моја не боли ме рука
Већ ме боли срце за девојком,”
„Сине Перо, за којом девојком?”
„Мале моја, за Милком поповом, 
Што но носи три реда дуката,
А четврти сјајнога бисера!”

Извор  
Станковић, Ж. 1951. Народне песме у Крајини. Музиколошки институт САНУ: Београд., бр. 102., стр. 75. 

Љубавне песме‎ 
Народне песме у Крајини